**Ljubica Christina Vukicevic** (s. 18. kesäkuuta 1987 Lørenskog) on norjalainen aitajuoksija. Vukicevic edustaa Ski IL -nimistä seuraa ja häntä valmentaa hänen isänsä Petar Vukićević, joka kilpaili 110 metrin aitajuoksussa kesäolympialaisissa 1980 Moskovassa edustaen Jugoslaviaa. Myös Christinan pikkuveli Vladimir Vukicevic on aitajuoksija. Keihäänheiton olympiavoittaja Andreas Thorkildsen on Christinan entinen poikaystävä. He olivat yhdessä kuusi vuotta, kunnes erosivat vuonna 2011. Vukicevicin vanhemmat ovat muuttaneet Norjaan Serbiasta. Hän voitti vuosina 2004–2010 Norjan mestaruuden 100 metrin aitajuoksussa.

Ensimmäisen mitalinsa Vukicevic sai Pariisissa Euroopan nuorten kesäfestivaaleilla 2003, jossa hän otti kultaa. Hän sijoittui viidenneksi vuoden 2004 nuorten MM-kisoissa, ja voitti hopeaa vuoden 2005 nuorten EM-kisoissa.

Vuoden 2006 nuorten MM-kisoissa Vukicevic otti hopeaa ajalla 13,34 sekuntia, joka on maan nuorten ennätys. Vuonna 2007 hän voitti hopeaa alle 23-vuotiaiden EM-kilpailuissa. Osakan MM-kilpailuissa 2007 ja Pekingin olympialaisissa 2008 hän karsiutui alkuerissä. Vuonna 2009 hän sijoittui 60 metrin aitajuoksussa neljänneksi sisäratojen EM-kilpailuissa Torinossa. Samana vuonna hän voitti kultaa alle 23-vuotiaiden EM-kisoissa Kaunasissa ajalla 12,99 sekuntia. Berliinin MM-kilpailuissa 2009 hän selviytyi välieriin, kuten myös seuraavana vuonna Dohan sisäratojen MM-kisojen 60 metrin aidoissa. Barcelonan EM-kilpailuissa 2010 Vukicevic sijoittui finaalissa neljänneksi ajalla 12,78 sekuntia. Pariisin sisäratojen EM-kilpailuissa 2011 Vukicevic voitti pronssia uudella Norjan ennätysajalla 7,83 sekuntia. Helsingin EM-kilpailuissa 2012 Vukicevic ei päässyt finaaliin.

100 metrin aitajuoksussa hänen ennätyksensä on Hengelossa vuonna 2009 juostu 12,74 sekuntia.

Ennätykset
----------


| Laji | Aika (s) | Paikka | Päivä |
| --- | --- | --- | --- |
| 60 metrin aitajuoksu | 7,83 | Pariisi, Ranska | 4. maaliskuuta 2011 |
| 100 metrin aitajuoksu | 12,74 | Hengelo, Alankomaat | 1. kesäkuuta 2009 |
| 60 metriä | 7,76 | Oslo, Norja | 15. tammikuuta 2005 |
| 100 metriä | 12,26 | Nadderud, Norja | 13. kesäkuuta 2004 |
| 200 metriä | 24,90 | Fagernes, Norja | 15. elokuuta 2004 |

Lähteet
-------

1. ↑  Christina Vukicevic Biography and Olympic Results Sports Reference LLC.  Arkistoitu 22.7.2017. Viitattu 1.7.2012. (englanniksi)
2. ↑  Petar Vukičević Biography and Olympic Results Sports Reference LLC.  Arkistoitu 27.7.2012. Viitattu 25.11.2009. (englanniksi)
3. ↑  Christina håper lillebror blir med til EM vg.no. Viitattu 4.3.2011. (norjaksi)
4. ↑  Thorkildsen erosi aiturikaunottaresta  7.3.2011. MTV3. Viitattu 7.3.2011.
5. ↑  Kaunasista Suomeen kultaa, hopeaa ja pronssia! *sul.fi*.  18.7.2009. SUL. Viitattu 25.11.2009.
6. ↑  100 meter Hekk/Hurdles *friidrett.no*. Viitattu 18.11.2012. (norjaksi)
7. ↑  Norwegian international athletes *friidrett.no*. Viitattu 25.11.2009. (norjaksi)
8. ↑  Norwegian junior athletics records *athlerecords.net*.  Arkistoitu 26.9.2007. Viitattu 25.11.2009.
9. ↑  European Athletics U23 Championships, Debrecen 2009 (PDF), viitattu 25.11.2009 (englanniksi)
10. ↑  U23-gull til Vukicevic *msn.tv2sporten.no*.  Arkistoitu 21.7.2009. Viitattu 25.11.2009. (norjaksi)
11. ↑  Naisten pika-aitojen mestaruus Turkkiin YLE Urheilu. Viitattu 1.8.2010.
12. ↑  Gråt av glede etter EM-bronse nrk.no. Viitattu 4.3.2011. (norjaksi)
13. ↑  Results sportresult.com. Viitattu 1.7.2012. (englanniksi)
14. 1 2  Christina Vukicevic Kansainvälinen yleisurheiluliitto.  (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Norja

 |
|  |
| Henkilöt | 
* World Athletics
* Tilastopaja 🔒

 |

 |